Väga sageli ei teadvustata aga seda, et loominguline andekus on vajalik ka teaduses, muu hulgas ka matemaatikas. Oleks ekslik arvata, et keeleoskus (piisav erialane kompetentsus) üksi tagab loomevõime. Üsna jämedalt väljendades võiks öelda, et keskmine kõrghariduse (bakalaureusekraadi) saanud noor teadlane on tõelisest teadusloomingust veel sama kaugel kui emakeele selgeks õppinud inimene  kirjanikukarjäärist.